A 2016-os légfegyveres Eb-n egyéniben tizenharmadik, csapatban (Somogyi Péter, Boda Bence) tizedik volt. Májusban a dániai 300 méteres sportlövő Európa-kupán a nagyöbű standard puska 3 × 20 lövéses összetett versenyében 590 körrel világcsúcsot ért el. Másnap a nagyöbű szabadpuska 3 × 40 lövéses versenyében újabb világcsúcsot ért el 1187 körrel. A 2016. évi nyári olimpiai játékokon a 10 méteres légpuska versenyben 5., a kisöbű szabadpuska fekvő versenyszámban 10., a kisöbű szabadpuska 3 × 40 lövés versenyében a 34. helyen végzett. Októberben légpuskával megnyerte megnyerte a világkupa-döntőt.